निर्दलीय विधायक कुंडू ने ग्रोवर के बाद धनखड़ पर लगाए भ्रष्टाचार के आरोप(VIDEO) - independent mla kundu accuses dhankar of corruption after grover-mobile
1/20/2020 4:59:03 PM
रोहतक (दीपक भारद्वाज): पूर्व सहकारिता राज्य मंत्री के खिलाफ भ्रष्टाचार के गंभीर आरोप लगाने वाले महम से विधायक बलराज कुंडू ने आज पूर्व कृषि मंत्री ओमप्रकाश धनखड़ को भी भ्रष्टाचार के कटघरे में खड़ा कर दिया। उन्होंने अपने धरने के दौरान एक संबोधन में कहा कि प्रदेश में जो कृषि मेले लगाए गए, उनमें टेंट और चाय का खर्चा लगभग डेढ़ सौ करोड़ रुपए दिखाया गया है।
कुंडू ने कहा कि कृषि मेलों में टेंट लगाने वाली कंपनी उनके भांजे की थी। इसलिए मनीष ग्रोवर के समर्थन में आवाज उठाने वाले पहले अपने गिरेबान में झांक लें। वह यह कहते हैं कि अगर कैप्टन अभिमन्यु पहले ही 2016 मामले में हुई आगजनी पर समझौता कर लेता तो हम विधानसभा में पहुंच जाते हैं। लेकिन वे यह बताएं कि आज तक उन्होंने समाज के लिए कैप्टन अभिमन्यु से कब बात की।
कुंडू ने कहा धनखड़ अपनी करनी की वजह से विधानसभा में नहीं जा पाए। जब कुंडू से ओमप्रकाश धनखड़ पर लगाए गए आरोपों पर पूछा गया तो उन्होंने सिर्फ इतना जवाब दिया कि भ्रष्टाचार करने वाले पूर्व मंत्री मनीष ग्रोवर का समर्थन करने वालों को उन्होंने सिर्फ एहसास दिलाया है।
Om prakash Dhankhar